EkBass/fiwiki-20250220-pages-articles huggingface dataset:
Malakias

Malakias on raamatullinen miehen etunimi. Sen hepreankielinen merkitys on ’sanansaattajani’ tai ’lähettilääni’. Nimen rinnakkaismuoto Malakia tunnetaan Vanhasta testamentista, jossa se on viimeisen profeetan nimi. Digi- ja väestötietoviraston mukaan Suomessa on heinäkuuhun 2022 mennessä tilastoitu yhteensä 676 Malakias-nimistä henkilöä. Malakia-nimisiä miehiä on ollut alle 30. == Nimipäivät == Malakias-nimi on aikoinaan ollut mukana Suomen almanakassa. Se tuli kalenteriin 1700-luvulla ja esiintyi siinä viimeisen kerran vuonna 1928. Almanakassa käytettiin aluksi nimiasua Malachias, mutta vuonna 1855 kirjoitusasuksi vakiintui Malakias. Malakiaksen nimipäiviä olivat 8. helmikuuta ja 5. marraskuuta.Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955 – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 234\. Helsinki: Helsingin yliopisto & Weilin+Göös, 1957. Nimi Malakia sisältyy Suomen ortodoksiseen kalenteriin. Nimipäivä on 3. tammikuuta. == Tunnettuja Malakiaksia == * Pyhä Malakias (1094–1148), irlantilainen arkkipiispa ja pyhimys * Pentti Malakias Antila (1926–1997), suomalainen kansanedustaja ja pitäjänneuvos * Malakias Costiander (1815–1870), suomalainen opettaja ja suomentaja * Heikki Malakias Miekk-oja (1908–1973), suomalainen fyysikko ja professori * Samuel Johannes Malakias Pentti (1885–1954), S. J. Pentti, suomalainen asianajaja ja päätoimittaja * Elias Malakias Rosengren (1818–1897), suomalainen pappi ja valtiopäivämies Taiteilijanimenä * Malakias, Ajattara-yhtyeen rumpalien käyttämä roolinimi == Kuvitteellisia Malakiaksia == * Malakias Afrodite Härkäniemi, henkilöhahmo Volter Kilven romaanissa Alastalon salissa (1933) * Malakias Käkriäinen, henkilöhahmo Joel Lehtosen romaanissa Putkinotko (1919–1920) * Malakias Paavonen, päähenkilö Toivo Särkän elokuvassa Serenaadi sotatorvella eli sotamies Paavosen tuurihousut (1939) == Lähteet == == Aiheesta muualla == * Etunimien taivutus: Malakias (Kotimaisten kielten keskuksen verkkojulkaisu) Luokka:Etunimet
Zhob

Zhob on kaupunki Pakistanin Balochistanin provinssissa. Kaupunki sai alkunsa 1880-luvulla perustetusta brittiläisestä Fort Sandeman nimisestä linnakkeesta. Vuoden 2017 väestönlaskennassa Zhobin asukasluku oli 39 914\. ==Maantiede== Zhob sijaitsee Pakistanin Balochistanin provinssissa Zhobin piirikunnassa hieman Zhobjoesta itään. Ympäröivä alue on avointa tasankoa. ==Historia== Zhobin alueen historiasta ennen myöhemmän kaupungin perustamista ei tiedetä paljoa. Ennen nykyistä nimeä paikkakunta tunnettiin nimellä Apozai, jota paikalliset käyttävät nimenä ajoittain edelleen. Nykyisen väestön enemmistön muodostavia paštuja on asunut alueella viimeistään Suurmogulien valtakunnan kaudelta lähtien. Myöhemmin 1700-luvulla alueesta tuli osa Ahmad Šah Dorranin Dorrani-valtakuntaa. Britit alkoivat levittää valtaansa lähialueelle 1830-luvulta lähtien. Britit alkoivat kiinnostua erityisesti Gomalin solasta 1870- ja 1880-luvuilla. Alueen hallitsemiseksi brittiupseeri Robert Sandeman päätti rakentaa nykyisen Zobin ja tuolloisen Apozain paikalle linnakkeen, joka sai vuonna 1889 nimekseen Fort Sandeman. Forst Sandeman oli alueen hallinnollinen keskus. Afganistan tunnusti virallisesti brittivallan alueella vuonna 1890. Kaupungista käytettiin nimeä Fort Sandeman aina 1970-luvulle saakka. ==Väestö== Zhobin asukasluku oli Pakistanin vuoden 2017 väestönlaskennan mukaan 39 914. Vuonna 1998 vastaava lukema oli 44 248. Alueen asukkaiden valtaosa on paštuja, mutta kaupungissa on merkittävä määrä muita vähemmistöjä, kuten balucheja, punjabilaisia, sekä hindkon- ja saraikinkielisiä. Vähemmistöt ovat hallinneet etenkin kaupanalaa. Sen sijaan historiallisesti samalla alalla merkittävä hindulainen vähemmistö on käytännössä kadonnut. ==Lähteet== Luokka:Pakistanin kaupungit Luokka:Balochistan
Södra Vallgrund

Södra Vallgrund on noin 350 asukkaan kylä Raippaluodon saarella Mustasaaren kunnassa Pohjanmaalla. Vallgrundin kyliä on Raippaluodossa kaksi, joista Södra Vallgrund on nimensä mukaisesti eteläisempi. Norra Vallgrundin keskus sijaitsee noin 3 kilometrin päässä kylästä pohjoiseen. Kylä muodostaa oman postinumeroalueen 65930 Södra Vallgrund. Postinumeroalueella asui 353 ihmistä vuonna 2020. Södra Vallgrund on valittu Pohjanmaan vuoden kyläksi vuonna 2016. ==Nähtävyydet ja palvelut== Kylän keskustassa sijaitsee vanhaan bussihalliin vuonna 1992 perustettu käsityöpuoti Sommaröhallen, jossa myydään käsityöläisten ja pienyritysten tuotteita. Sommaröhallen pyörii lähes kokonaan talkootyönä. Granösundin kalastajakylä on kylän länsiosassa sijaitseva ulkoilmamuseo, joka esittelee saaristolaiselämää sadan vuoden takaa. Museon rakennukset on tuotu alueelle muualta. Kylän keskuksesta noin kolme kilometriä etelään löytyy Vaasan rannikkopatteriston käyttämä entinen Sommarön linnake. Nykyään alue on suosittu luontokohde. Palveluita Södra Vallgrundissa on kyläläisten omistama kauppa, joka toimii myös asiamiespostina ja apteekkina. Oma koulu oli kylässä vuoteen 2015 asti. Kylän lapset käyvät nykyään koulua Vallgrundin koulussa Norra Vallgrundin kylässä. ==Taajama== Södra Vallgrund kuuluu pohjoisnaapurinsa Norra Vallgrundin kanssa yhteiseen taajamaan nimeltä Norra Vallgrund-Södra Vallgrund. Vuonna 2020 taajaman väkiluku oli 524 ja se oli Mustasaaren kolmestatoista taajamasta asukasluvultaan kuudenneksi suurin. Taajaman maapinta-ala on 5,50 km² ja väestöntiheys 95,3 as./km² (2020). == Lähteet == Luokka:Raippaluodon kylät Luokka:Pohjanmaan vuoden kylät
Tavrijsk

Tavrijsk (; ) on kaupunki Kah’ovkan tekojärveä rajaavan padon eteläpuolella Kah’ovkan piirissä, Hersonin alueella, Etelä-Ukrainassa. Kaupunki sijaitsee Kah’ovkan ja Nova Kah’ovkan kaupunkien välissä. Vuonna 2021 Tavrijskin väkiluvuksi arvioitiin 10 250. thumb|left|Tavrijskin rautatieasema. Alkuvuodesta 2022 Tavrijsk joutui osana Venäjän hyökkäyssotaa tuolloin alkaneen tilapäisen venäläismiehityksen ja venäläistämispyrkimysten piiriin. ==Lähteet== ==Aiheesta muualla== * Tavrijskin hromada (Чаплинская громада), aluehallinnon 3. tason alue (gromada.info) Luokka:Hersonin alueen kaupungit Luokka:Kah’ovkan piiri
Ispaani

Ispaani (), oli komitaatin hallinnollinen päällikkö Unkarissa.Tietosanakirja, osa 3. palsta 1118 Tietosanakirja-osakeyhtiö 1911 ==Lähteet== Luokka:Arvonimet Luokka:Unkarin historia
Unkarin palatiini

Palatiini oli Unkarissa vanhan valtiolaitoksen aikana ylhäisin magnaatti, joka oli kuninkaan sijainen ja välittäjänä hänen ja kansan välillä, myös oikeudenhoidon johtajana.Tietosanakirja / 7. Oulun tuomiokunta-Ribes ==Katso myös== *Paladiini *Andreas II ==Lähteet== Luokka:Arvonimet Luokka:Unkarin historia *
Pohjanmaan vuoden kylä

Pohjanmaan vuoden kylä () on kunniamaininta, joka myönnetään vuosittain yhdelle Pohjanmaan maakunnan kylälle. Valinnan tekee Aktion Österbotten yhteistyössä Pohjanmaan liiton kanssa. Vuoden kylä on valittu vuodesta 2001 alkaen joka vuosi. ==Pohjanmaan vuoden kylät== Pohjanmaan maakunnassa vuoden kyliksi ovat tulleet valituiksi seuraavat kylät: * 2001: Kortjärvi, Kruunupyy * 2002: Henriksdal, Kristiinankaupunki * 2003: Sundom, Vaasa * 2004: Lapväärtti, Kristiinankaupunki * 2005: Öja, Kokkola * 2006: Moikipää, Korsnäs * 2007: Perus, Kristiinankaupunki * 2008: Småbönders, Kruunupyy * 2009: Hankmo, Mustasaari * 2010: Pännäinen, Pedersöre * 2011: Harrström, Korsnäs * 2012: Särkimo-Brudsund, Vöyri * 2013: Bergö, Maalahti * 2014: Nederpurmo, Pedersöre * 2015: Jokikylät, Mustasaari * 2016: Södra Vallgrund, Mustasaari * 2017: Rangsby, Närpiö * 2018: Singsby, Mustasaari * 2019: Kovjoki, Uusikaarlepyy * 2020: Komossa, Vöyri * 2021: Petolahti, Maalahti * 2022: Skaftung, Kristiinankaupunki == Lähteet == *
Emma Kullberg

Emma Nanny Charlotte Kullberg (s. 25. syyskuuta 1991 Uumaja) on ruotsalainen jalkapalloilija, pelipaikaltaan puolustaja. Hän edustaa englantilaista Brighton & Hove Albionia ja on pelannut Ruotsin naisten maajoukkueessa vuodesta 2019. Kullberg siirtyi Brightoniin tammikuussa 2022. Sitä ennen hän edusti Ruotsissa useita seuroja ja pelasi pääsarja Damallsvenskanissa Umeåssa kausina 2009 ja 2010, Vittsjössä kaudella 2012, Örebrossa kaudella 2019, Kopparbergs/Göteborgissa kaudella 2020 ja samassa seurassa sen muututtua Häckeniksi kaudella 2021. Brightonissa hän pelasi kauden 2021–2022 jälkipuoliskolla 13 Superliigan ottelua ja niissä 11 kertaa avauskokoonpanossa. Kullberg on syyskuun 2022 loppuun mennessä pelannut Ruotsin naisten maajoukkueessa kymmenen maaottelua. Hän kuului Ruotsin joukkueeseen EM-kilpailuissa 2022 Ruotsin yltäessä välieriin mutta ei päässyt pelaamaan turnauksessa; puolivälierästä hän joutui olemaan kokonaan poissa positiivisen koronavirustestituloksen vuoksi. == Lähteet == Luokka:Ruotsalaiset jalkapalloilijat Luokka:Vuonna 1991 syntyneet Luokka:Elävät henkilöt
Erkki Canth

Erkki Ensio Canth (6. helmikuuta 1917 Helsinki – 13. huhtikuuta 1992 Helsinki) oli suomalainen hallitusneuvos, hallintoneuvos ja sotilas. Canth valmistui ylioppilaaksi Turun lyseosta vuonna 1936. Canth kävi varusmiespalveluksensa Jalkaväkirykmentti 16:ssa vuosina 1940–1942. Hän osallistui talvisodan taisteluihin kiväärimiehenä Jalkaväkirykmentti 36:n riveissä Kollaalla. Jatkosodassa Canth toimi kiväärijoukkueenjohtajana Jalkaväkirykmentti 16:ssa sekä komppanianpäällikkönä 19. Prikaatissa. Sodan jälkeen Canth toimi maatalousministeriön asutusasiainosastolla maanhankintatehtävissä vuosina 1945–1948. Vuonna 1948 hän siirtyi valtiovarainministeriöön, ja valtiovarainministeriön palkkaosaston hallitusneuvokseksi hänet nimitettiin 1957. Hallitusneuvoksena Canth toimi vuosina 1957–1965. Valtiovarainministeriön ylijohtajaksi hänet nimitettiin 1965. Canth nimitettiin korkeimman hallinto-oikeuden hallintoneuvokseksi vuonna 1967 ja sen lisäksi virkaylioikeuden jäseneksi vuonna 1972. Hän toimi molemmissa tuomarin tehtävissä vuoteen 1977 saakka, jolloin hän jäi eläkkeelle. Canth piti vapaa-ajallaan lukemisesta ja kuului Suomen bibliofiiliseen seuraan. Canth kävi Sotakorkeakoulun vuonna 1962. Hän oli sotilasarvoltaan kapteeni. ==Lähteet== Luokka:Suomalaiset tuomarit Luokka:Suomalaiset toisen maailmansodan sotilaat Luokka:Vuonna 1917 syntyneet Luokka:Vuonna 1992 kuolleet
Novohrodivka

Novohrodivka (; ), vuoteen 1958 saakka Hrodivka () on kaivoskaupunki Ukrainan Donetskin alueen Pokrovskin piirissä. Novohrodivka on rautatien risteyspaikkakunta; Hrodivkan rautatieasema sijaitsee runsas 3 kilometriä ydinkeskustasta luoteeseen. Aluekeskus Donetsk sijaitsee noin 45 kilometriä Novohrodivkasta kaakkoon; piirikeskus Pokrovsk on puolestaan noin 19 kilometriä luoteeseen. Ukrainan tilastokeskus arvioi Novohrodivkan väkiluvuksi 14 300 asukasta vuoden 2021 alussa. Vuoden 2001 väestönlaskennassa asukkaita oli 17 473, joista etnisesti ukrainalaisia oli 61,8 prosenttia, venäläisiä 33,9 %, valkovenäläisiä 1,6 % ja tataareja 0,7 prosenttia. ==Historia== Asutus perustettiin vuonna 1937 samanaikaisesti Novohrodivka numero 1 -hiilikaivoksen kanssa. Lokakuusta 1941 syyskuuhun 1943 paikkakunta oli miehitetty. Vuodesta 1947 kaupunkityyppinen taajama, joka toimi Krasnoarmijskin (nyk. Pokrovskin) piirin maalaiskuntaneuvoston keskuksena. Vuosina 1952–1960 rakennettiin Novohrodivka numero 2, 3 ja Venäjä -hiilikaivokset (yksi Donbassin suurimmista). Vuodesta 1958 Selydoven piirin alainen kaupunki, vuodesta 1992 alueen alaisuudessa oleva kaupunki. Paikkakunta kuului vuosina 1958–1963 Selydoven piiriin, sitten Selydoven kaupunkipiiriin. Vuonna 1999 osa hiilikaivoksista suljettiin, kaivoksilta saatiin 1832 tonnia hiiltä. Heinäkuusta 2020 Novohrodivkasta tuli osa Pokrovin piiriä. Vuoden 2022 Venäjän hyökkäyssodan läheisyys on näkynyt kaupungin elämässä. Osa asukkaista on evakuoitu turvallisemmille alueille jo keväällä. Esimerkiksi heinäkuun 24. päivänä 2022 uutisoitiin, että Novohrodivkasta, monesta muusta kaupungista ja muulta paikkakunnalta oli vesijohtoveden saatavuus oli loppunut, koska venäläisten vihollisuuksien vuoksi veden pumppausaseman sähkönsaanti oli poikki. == Lähteet == ==Aiheesta muualla== Luokka:Donetskin alueen kaupungit Luokka:Pokrovskin piiri
Saint-Étienne-de-Saint-Geoirs

Saint-Étienne-de-Saint-Geoirs on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 51 kilometriä Viennen kaupungista kaakkoon. Saint-Étienne-de-Saint-Geoirsin kirkko on uudelleenrakennettu 1800-luvulla. Rakennustöissä on kuitenkin säilytetty joitakin osia vanhasta kirkosta, kuten kappeli seinämaalauksineen. Yksityisomistuksessa oleva linna Château de Fassion on rakennettu 1300-luvulla. Linnaa vahvistettiin 1500-luvulla. Grenoble-Isèren lentoasema sijaitsee pääosin Saint-Étienne-de-Saint-Geoirsin kunnan alueella. ==Tunnettuja kuntalaisia== *Louis Mandrin (1725-1755), salakuljettaja *Rose Valland (1898-1980), taidehistorioitsija Tiedosto:Église de St Étienne de St Geoirs.jpg|Saint-Étienne-de-Saint-Geoirsin kirkko Tiedosto:FASSION sous la neige.JPG|Château de Fassion Tiedosto:Grenoble airport.jpg|Grenoble-Isèren lentoasema ==Lähteet== ==Aiheesta muualla== Luokka:Isèren kunnat
Peep Peterson

Peep Peterson (s. 29. maaliskuuta 1975 Tartto) on virolainen sosiaalidemokraattinen poliitikko. Hän oli Viron terveys- ja työministeri vuosina 2022–2023. Vuosina 2013–2022 hän johti Viron ammattiliittojen keskusjärjestöä (Eesti Ametiühingute Keskliit). ==Lähteet== ==Aiheesta muualla== * Peep Peterson Viron hallituksen verkkosivuilla Luokka:Viron ministerit Luokka:Viron Sosiaalidemokraattisen puolueen poliitikot Luokka:Ammattiyhdistysjohtajat Luokka:Vuonna 1975 syntyneet Luokka:Elävät henkilöt
Irlanninenglanti

pienoiskuva|Connachtista kotoisin olevan Mary Robinsonin puhetta. Irlanninenglanti viittaa Irlannissa puhuttuihin englannin kielen murteisiin. Irlanninenglannissa on alueellisia eroja etenkin pohjoisen ja etelän välillä. Irlanninenglannin juuret ovat 1650-luvulla, jolloin iirinkieliset irlantilaiset opettelivat englannin kieltä ymmärtääkseen englantilaisia maanomistajia. Opittu englanti otti vaikutteita iirin kielen ääntämyksestä, kieliopista ja sanastosta. == Lähteet == == Aiheesta muualla == * * Luokka:Englannin murteet
Sibi

Sibi (belutšiksi سِبّی , , ) on kaupunki Pakistanin Balochistanin provinssissa. Sen asukasluku oli vuoden 2017 väestönlaskennassa 64 674\. ==Maantiede== Sibi sijaitsee Pakistanin Balochistanin provinssin luoteisosassa Sibin piirikunnassa Ympäröivä alue on tasankoa lähellä Bolansolan alkua. Quetta sijaitsee noin 140 kilometrin matkan päässä. ==Historia== Sibi sijaitsee strategisesti tärkeällä paikalla kulkureitillä luoteesta kohti Induksen laaksoa. Tästä syystä Sibin kautta ovat kulokeneet eri valloittavat armeijat. Varhaisissa islamilaisissa lähteissä Sibi mainitaan paikkakuntana Bališ- tai Wališan-nimisellä alueella. Bundahišn käyttää paikasta nimeä Balist, mikä lienee johdettu persian ylämaahan viittaavasta sanasta. Paikkakunta kuului saffaridien ja myöhempien ghaznavidien valtakuntiin. Ghaznavidit kulkivat Sibistä kohti Multania sotaretkillään Intiaan. 1500-luvulla aluetta hallitsivat ensin Kandaharin arghunidit ja myöhemmin suurmogulit. Suurmogulien kaudella Sibi oli hallinnollisesti mahall Bhakkarin sarkar-alueella, joka taas oli osa Multanin suba-aluetta. Vuonna 1714 aluetta hallitsi Kalhora-dynastia ja heitä seurasivat afgaanien Dorrani-valtakunta. Brittivalta levisi alueelle 1800-luvulla. Afganistanin emiiri Šir Ali Khan luovutti alueen Gandamakin sopimuksella vuonna 1879. Britit rakennuttivat Sibin kautta Quettaan kulkevan rautatien, mikä lisäsi Sibin strategista merkitystä entisestään. ==Väestö== Pakistanin vuoden 2017 väestönlaskennan mukaan Sibin asukasluku oli 64 674. Suurimpia kieliä Sibissä olivat balochi (19 732), sindhi (19 565) ja saraiki (11 573). ==Lähteet== Luokka:Pakistanin kaupungit Luokka:Balochistan
Tarra (viestitys)

Tarra on yksityiskohtainen kuva hahmosta, joka edustaa tunnetta tai toimintaa, joka on sekoitus sarjakuvia ja japanilaisia hymiöitä muistuttavia ”hymiöitä”, jotka on lähetetty pikaviestialustojen kautta. Niissä on enemmän vaihtelua kuin hymiöitä ja ne perustuvat Internetin ”reaktiokasvot” -kulttuuriin, koska ne pystyvät kuvaamaan kehon kieltä kasvojen reaktiolla. Tarrat ovat monimutkaisia, hahmovetoisia hymiöitä, ja ne antavat ihmisille kevyen tavan kommunikoida hauskojen animaatioiden avulla. == Historia == Tarrat teki ensimmäisenä suosituksi korealainen mobiiliviestisovellus Line. Naver kehitti sovelluksen Japanin markkinoita ajatellen, sillä KakaoTalk oli jo Etelä-Korean hallitseva mobiiliviestintäpalvelu. Tarrojen sekoitus kaikkialla esiintyvää emojijärjestelmää ja anime- tyylistä taidetta ja niiden käyttö pitkien viestien japanilaisella tekstillä kirjoittamisen korvikkeena auttoi ominaisuutta houkuttelemaan japanilaista yleisöä. Linen hallitsevan aseman kasvaessa Linen tarrasarjojen maskottihahmoista tuli suosittuja myös kauppatavarana. Vuonna 2013 tarrat alkoivat laajentua Aasian markkinoiden ulkopuolelle: Path lisäsi tarroja maaliskuussa 2013 osana uutta yksityisviestijärjestelmää , ja sen jälkeen Facebookin pääsovellukset ja Facebook Messenger -mobiilisovellukset huhtikuussa. Heinäkuussa tarratoiminto laajennettiin Facebookin verkkokäyttöliittymään ja Kik Messenger lisäsi myös tarroja. Myös tarroille omistautuneita startup-yrityksiä syntyi, ja ne auttoivat valmistamaan niitä brändien puolesta osana mainoskampanjoita. Marraskuuhun 2013 mennessä mobiiliviestintäkäyttäjistä tehdyssä tutkimuksessa kävi ilmi, että 40 % kyselyyn vastanneista käytti tarroja päivittäin. Eniten päivittäin käyttivät indonesialaiset (46 %), seuraavaksi kiinalaiset (43 %) ja eteläkorealaiset (38 %) ja yhdysvaltalaiset (35 %). Tarroja säännöllisesti käyttäneistä 20 % oli maksanut tarroista tai emojista mobiiliviestintäsovelluksissa ainakin kerran. Vuonna 2016 Snapchat osti Bitstrips -sovelluksen Bitmoji-sovellukselleen, jonka avulla käyttäjät voivat luoda mukautettuja tarroja, joissa on henkilökohtainen avatar. Heinäkuussa 2019 Telegram esitteli animoituja tarroja, jotka käyttävät uutta muotoa .tgs ja jotka tukevat kolmannen osapuolen tarrapaketteja. Vuotta myöhemmin, heinäkuussa 2020, WhatsApp otti käyttöön animoituja tarroja. Kesäkuussa 2021 Discord lisäsi premium-käyttäjien mahdollisuuden käyttää animoituja tarroja. == Käyttö ja malli == Tarrat ovat yleensä ladattavissa ilmaiseksi, mutta jotkin palvelut voivat tarjota premium-vaihtoehtoja mikrotransaktioiden kautta, joita usein kutsutaan tarrapalveluksi. Sarjat voivat olla omistettu tietyille teemoille, hahmoille sekä suosituille tuotemerkeille ja mediafranchiseille, kuten Hello Kitty, Psy ja The Minions of Despicable Me. == Lähteet == Luokka:Pikaviestintä Luokka:Internet-slangi
Long Beach (New York)

Long Beach on kaupunki Yhdysvalloissa New Yorkin osavaltiossa. Sen väkiluku oli 35 029 vuonna 2020. Kaupunki sijaitsee Atlantin rannalla Nassaun piirikunnassa. == Väestö == Vuonna 2020 Long Beachin 35 029 asukkaasta valkoisia oli 80,4 %, mustia 5,8 %, aasialaisia 4,5 % ja alkuperäisasukkaita 0,2 %. Asukkaista 18,1 % puhui kotonaan jotain muuta kieltä kuin englantia ja 15,0 % asukkaista oli syntynyt ulkomailla. == Lähteet == == Aiheesta muualla == Luokka:Nassaun piirikunta (New York) Luokka:New Yorkin kaupungit
Maatalous- ja kalastusneuvosto

Maatalous- ja kalastusneuvosto (, lyh. AGRIFISH) on Euroopan unionin neuvoston muodostama kokoonpano, joka vastaa lainsäädännön hyväksymisestä ja politiikan koordinoinnista maatalouden, maaseudun kehittämisen ja kalastuksen aloilla. Neuvosto koostuu kaikkien EU-maiden maatalous- ja kalastusasioista vastaavista ministereistä, jotka kokoontuvat säännöllisesti keskustelemaan ja tekemään päätöksiä alan keskeisistä kysymyksistä. Maatalous- ja kalastusneuvosto on yksi neuvoston vanhimpia kokoonpanoja. == Toiminta == Maatalous- ja kalastusneuvosto kokoontuu tyypillisesti kerran kuukaudessa, ja sen istuntoihin osallistuvat jäsenvaltioiden maatalous- ja kalastusasioista vastaavat ministerit riippuen käsiteltävästä aiheesta. Jäsenmaat voivat lähettää istuntoihin yhden ministerin, joka edustaa maata molemmilla aloilla, tai kaksi erillistä ministeriä maatalouden ja kalastuksen asioita varten. Lisäksi neuvoston istuntoihin osallistuu Euroopan komission edustajia, kuten maataloudesta ja maaseudun kehittämisestä vastaava komissaari, terveydestä ja elintarviketurvallisuudesta vastaava komissaari sekä meri- ja kalastusasioista vastaava komissaari. == Politikkka == === Maatalouspolitiikka === Maatalous- ja kalastusneuvoston keskeisiä tehtäviä maatalouspolitiikan alalla on yhteisen maatalouspolitiikan (YMP) toteuttaminen ja kehittäminen. YMP:n tavoitteena on parantaa maatalouden tuottavuutta, varmistaa maatalousväestön kohtuullinen elintaso, vakauttaa markkinoita sekä taata elintarvikkeiden saatavuus ja kohtuulliset hinnat kuluttajille. Lisäksi neuvosto käsittelee metsätaloutta, luomutuotantoa, elintarvikkeiden ja rehujen turvallisuutta sekä tuotannon laatua koskevia sisämarkkinasääntöjä. === Kalastuspolitiikka === Kalastuspolitiikan osalta neuvoston vastuualueeseen kuuluu kalastuspolitiikan lainsäädännön hyväksyminen, suurimpien sallittujen saaliiden ja kiintiöiden vahvistaminen sekä kalastusmahdollisuuksien jakaminen jäsenvaltioiden kesken. Kalastuksen kestävyyden parantaminen, taloudellisen kannattavuuden lisääminen ja liikakalastuksen sekä kalastuslaivaston ylikapasiteetin ongelmien ratkaiseminen ovat keskeisiä haasteita, joihin neuvosto pyrkii löytämään ratkaisuja. ==Katso myös== * Euroopan unionin yhteinen maatalouspolitiikka‎ ==Lähteet== Luokka:Euroopan unionin neuvosto Luokka:Euroopan unionin yhteinen maatalouspolitiikka‎
Southold

Southold on kunta (town) Yhdysvalloissa New Yorkin osavaltiossa. Sen väkiluku oli 23 732 vuonna 2020. Kunta sijaitsee Suffolkin piirikunnan itäosassa Atlantin rannalla. == Väestö == Vuonna 2020 Southoldin 23 732 asukkaasta valkoisia oli 94,5 %, mustia 1,3 % ja aasialaisia 1,3 %. Asukkaista 15,1 % puhui kotonaan jotain muuta kieltä kuin englantia ja 11,5 % asukkaista oli syntynyt ulkomailla. == Lähteet == == Aiheesta muualla == Luokka:New Yorkin kunnat Luokka:Suffolkin piirikunta (New York)
Krasnohorivka

Krasnohorivka (; ) on kaupunki Ukrainan Donetskin alueen Pokrovskin piirissä. Aluekeskus Donetskin keskusta sijaitsee 30 kilometriä Krasnohorivkasta itään; piirikeskus Pokrovsk puolestaan noin 52 kilometriä luoteeseen. Donetskin läntisin kaupunkipiiri (Petrovskin piiri) on lähimmillään kuitenkin vain noin kolmen kilometrin päässä Krasnohorivkan kaupungista. Ukrainan tilastokeskus arvioi Krasnohorivkan väkiluvuksi 14 917 asukasta vuoden 2021 alussa. Käytännössä Itä-Ukrainan sodan (2014) jälkeen monet kirjoillaolevista asukkaista ovat muuttaneet evakkoon, pois kaupungista. Vuoden 2001 väestönlaskennassa asukkaita oli 16 714, joista enemmistö on etnisesti ukrainalaisia tai venäläisiä. ==Historia== Seudulla on ollut asutusta ainakin 800-1200-luvulta jaa. lähtien (paljolti kuten Marjinka). Venäjän keisarikunnan aikana (1800-luvulla) seutu kuului Jekaterinoslavin kuvernementin Bahmutin kihlakuntaan. Pysyvää kyläasutusta on ollut viimeistään 1820-luvulla, sillä Jekaterinoslavin kuvernementin vuoden 1821 kartalle on Bahmutin kihlakunnan lounaisosaan merkitty Krasnogorivka. Rautatieasema rakennettiin 1870-luvulla. Ranskalais-venäläinen, tulenkestävien tiilien valmistus alkoi 1889; vuosina 1895-1899 rakennettiin tulenkestäviä tiilejä ja keraamisia laattoja valmistava tehdas. Asutus kasvoi; vuodesta 1938 kaupungin asema. Natsimiehitys lokakuusta 1941 syyskuulle 1943. Väkiluku kehittyi Neuvostoliiton aikana seuraavasti 1939: 13 600, 1959: 17 600, 1979: 18 100 asukasta. Kaupunki sijaitsee Itä- Ukrainan sodan jälkeen Ukrainan hallituksen hallintaan jääneellä puolella Donetskin aluetta, mutta lähellä Venäjän Ukrainan itäosassa sotilaallisesti ja poliittisesti ylläpitämän nukkehallinnon, niin sanotun Donetskin kansantasavallan rajaa. Kaupunkiin on kohdistunut Venäjän ja sen nukkehallinnon toimesta vihollisuuksia lukuisia kertoja.Krasnohorivka euromaidanpress.com. Viitattu 26.7.2022. Helmikuun 24 päivänä 2022 aloittaman hyökkäyssotavaiheen aikana Venäjä ja sille alisteiset joukot ovat tulittaneet kaupunkia raskain asein tiheästi, joskus tulitus on kestänyt tuntikausia. Kaupunkia on yritetty vallata panssariajoneuvojen avulla useaan otteeseen; osa hyökkäyksistä on torjuttu drooni-iskujen avulla, osa muilla aseilla. Asuinalueelle on ammuttu myös siviilejä vastaan kiellettyjä rypäleammuksia. == Lähteet == ==Aiheesta muualla== Luokka:Donetskin alueen kaupungit Luokka:Pokrovskin piiri
Saint-Étienne (täsmennyssivu)

Saint-Étienne on Pyhän Stefanoksen nimi ranskaksi. Hänen mukaansa on nimetty: ;kaupunkeja ja kuntia * Saint-Étienne, Loiren departementin pääkaupunki Ranskassa * Saint-Étienne-de-Baïgorry, kunta Pyrénées-Atlantiquesin departementissa Ranskassa * Saint-Étienne-de-Saint-Geoirs, kunta Iséren departementissa Ranskassa * Saint-Étienne-du-Rouvray, kunta Seine-Maritimen departementissa Ranskassa * Saint-Étienne-le-Molard, kunta Loiren departementissa Ranskassa * Saint-Étienne-les-Orgues, kunta Alpes-de-Haute- Provencen departementissa Ranskassa * Court-Saint-Étienne, kunta Brabantin provinssissa Belgiassa ;kirkkoja: * Saint-Étienne, katedraali Sensin kaupungissa Ranskassa * Saint-Étienne-du-Mont, kirkko Pariisin 5. arrondissementissa Ranskassa ;yhtye: * Saint Etienne, englantilainen indiemusiikkiyhtye.
Xu

Xu on muun muassa seuraavien henkilöiden sukunimi: * Xu Dan (s. 1989), kiinalainen pistooliampuja * Xu Demei (s. 1965), kiinalainen keihäänheittäjä * Xu Guangcai (1960–1991), kiinalainen sarjamurhaaja * Xu Haifeng (s. 1957), kiinalainen pistooliampuja ja olympiavoittaja * Xu Jie (s. 1982), puolalainen pöytätennispelaaja * Xu Lei (s. 1977), kiinalainen jääkiekkoilija * Xu Li (s. 1989), kiinalainen naispainija * Xu Lili (s. 1988), kiinalainen judoka * Xu Mengtao (s. 1990), kiinalainen freestylehiihtäjä * Xu Nannan (s. 1978), kiinalainen freestylehiihtäjä * Xu Rongmao (s. 1950), kiinalais- australialainen miljardööri * Xu Shichang (1855–1939), Kiinan tasavallan presidentti 1918–1922 * Xu Shuzheng (1880–1925), kiinalainen sotaherra * Xu Wenlong (s. 1987), kiinalainen maastohiihtäjä * Xu Xiangqian (1901-1990), Kiinan kansantasavallan marsalkka * Xu Xin (s. 1990), kiinalainen pöytätennispelaaja * Xu Yan (s. 1981), kiinalainen judoka * Xu Yifan (s. 1988), kiinalainen tennispelaaja * Xu Yuhua (s. 1976), kiinalainen shakin suurmestari * Xu Zaozao (s. 1988), kiinalainen kirjailija ja ihmisoikeusaktivisti * Xu Zhimo (1897–1931), kiinalainen runoilija ja vieraskielisen kirjallisuuden kääntäjä * Xu Zhiqiang (s. 1963), kiinalainen telinevoimistelun joukkuekilpailun maailmanmestari.
Saint-Siméon-de-Bressieux

Saint-Siméon-de-Bressieux on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 46 kilometriä Viennen kaupungista kaakkoon. Kuntaan rakennettiin silkkitehdas vuosina 1873-1875. Valmistuessaan se työllisti 350 työntekijää, jotka olivat pääosin lähistöllä asuvia naisia. Vuonna 1885 työntekijöitä oli jo 973. Tuotannon väheneminen alkoi vuonna 1914, ja lopulta tehdas suljettiin vuonna 1934. Rakennus on listattu historialliseksi muistomerkiksi. ==Lähteet== ==Aiheesta muualla== Luokka:Isèren kunnat
Seututie 570

Seututie 570 on Pohjois-Savon maakunnassa kulkeva seututie. Tie kulkee Kuopioon liitetyn entisen Juankosken kaupungin keskustaajaman läheisyydestä Rupsan kylästä Rautavaaran Hankamäelle. Tie kulkee entisen Säyneisten kunnan kirkonkylän kautta. Tie on mutkikas ja vähäliikenteinen. Tien kunto on vaihteleva, mutta tien loppupää lähellä Hankamäkeä on hyväkuntoinen. Tiellä on myös kahdeksan kilometrin pituinen soratieosuus Säyneisten kirkonkylän pohjoispuolella. == Reitti ja tieyhteydet == * Rupsa (seututie 569) * Rupsanlahti (yhdystie 16479) * Kellolahti (yhdystie 16468) * Unimäki (yhdystie 16485) * Viitaniemi (seututie 508) * Venäänaho (yhdystie 5701) * Säyneinen (yhdystie 16488) ja (yhdystie 16471) * Kari (yhdystie 16482) * Autiokoski (yhdystie 5702) * Hankamäki (kantatie 75) ja (seututie 580) == Lähteet == 570 Luokka:Kuopion liikenne Luokka:Rautavaaran liikenne
Peru yleisurheilun maailmanmestaruuskilpailuissa

Sija Yhteensä 56\. 2 1 0 3 Peru on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Ensimmäiset mitalinsa se sai Eugenessa 2022, jossa Kimberly García voitti kultaa sekä 20 kilometrin että 35 kilometrin kävelyssä. Ennen Eugenen MM-kisoja Perun ainoa pistesija, eli kahdeksan parhaan joukkoon sijoittuminen, oli Kimberly Garcían seitsemäs sija 20 kilometrin kävelystä Lontoossa 2017. Budapestissä 2023 Kimberly García sai 35 kilometrin kävelyssä hopeaa ja sijoittui 20 kilometrin kävelyssä neljänneksi. Lisäksi Evelyn Inga sijoittui 35 kilometrin kävelyssä kuudenneksi. == Lähteet == * * * ===Viitteet=== Yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut maittain
Filippiinit yleisurheilun maailmanmestaruuskilpailuissa

Sija Yhteensä 85\. 0 1 1 2 Filippiinit on osallistunut yleisurheilun ulkoratojen maailmanmestaruuskilpailuihin vuotta 1999 lukuun ottamatta joka kerta. Ensimmäisen mitalinsa se sai Eugenessa 2022 kun Ernest John Obiena oli pronssilla miesten seiväshypyssä. Budapestissä 2023 Obiena sai hopeaa. == Lähteet == * * * ===Viitteet=== Yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut maittain
Bonifacius Amerbach

Bonifacius Amerbach (11. lokakuuta 1495 Basel – 24. tai 25. huhtikuuta 1562 Basel) oli sveitsiläinen oikeusoppinut, humanisti ja roomalaisen oikeuden professori. Amerbachin vanhemmat olivat Johannes Amerbach ja Barbara Ortenberg. Bonifacius Amerbach opiskeli oikeustiedettä Freiburgissa ja Avignonissa. Hän oli myös kiinnostunut humanistisista tieteistä, mutta keskittyi oikeustieteeseen ja väitteli oikeustieteen tohtoriksi vuonna 1525 Avignonissa. Amerbach opetti vuosina 1524–1548 roomalaista oikeutta Baselin yliopistossa. Yliopisto perustettiin uudelleen vuoden 1529 uskonpuhdistusta seuranneiden levottomuuksien jälkeen pääasiassa Amerbachin ansiosta. Amerbach ei itse julkaissut yhtään kirjaa, mutta hän tuki Baselin kirjapainoa ja edisti useiden ulkomaisten oikeusoppineiden teosten kääntämistä ja julkaisua. Amerbach oli myös Erasmus Rotterdamilaisen luottohenkilö, ja toimi Erasmuksen vuonna 1536 perustaman säätiön edunvalvojana. Amerbachin laajaa kirjeenvaihtoa ja arvokasta lakiteosten kokoelmaa säilytetään nykyisin Baselin yliopiston kirjastossa. == Lähteet == Luokka:Sveitsiläiset professorit Luokka:Vuonna 1495 syntyneet Luokka:Vuonna 1562 kuolleet
Burkina Faso yleisurheilun maailmanmestaruuskilpailuissa

Sija Yhteensä 64\. 1 1 1 3 Burkina Faso on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Maan ainoa mitalisti on kolmiloikkaaja Hugues Fabrice Zango, joka saavutti pronssia Dohassa 2019, hopeaa Eugenessa 2022 ja kultaa Budapestissä 2023. Zangon lisäksi ainoa pistesijalle, eli kahdeksan parhaan joukkoon, sijoittunut burkinafasolainen on pituushyppääjä Marthe Koala, joka Budapestissä 2023 sijoittui seitsemänneksi. == Burkina Fason MM-mitalit kisoittain == Kisavuosi ja -paikka Miehet Naiset Yhteensä Kulta Hopea Pronssi Kulta Hopea Pronssi Kulta Hopea Pronssi Yhteensä Sijoitus mitalitilastossa 1983–2017 0 0 0 0 0 0 0 0 0 0 – 2019 Doha 0 0 1 0 0 0 0 0 1 1 31. 2022 Eugene 0 1 0 0 0 0 0 1 0 1 33. 2023 Budapest 1 0 0 0 0 0 1 0 0 1 18. Yhteensä 1 1 1 0 0 0 1 1 1 3 64. == Lähteet == * * * Yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut maittain
Esbjörn

Esbjörn on vanha pohjoismainen miehen etunimi, joka koostuu sanoista ’jumala’ (= aasa) ja ’karhu’. Esbjörn on leimallisesti ruotsalainen nimi, mutta sillä on Skandinaviassa lukuisia rinnakkaismuotoja, kuten norjalainen Asbjørn ja tanskalainen Esben. Suomessa Esbjörn-nimen tiedetään olleen käytössä jo 1500-luvulla. Nimi sisältyi suomenkieliseen Haaparannan almanakkaan vuosina 1832–1900 ja sitä seuranneeseen Luulajan almanakkaan vuosina 1901–1918. Molemmissa Esbjörnin nimipäivä oli 10. toukokuuta.Lempiäinen 2004, s. 10, 306. Se on edelleen Esbjörnin nimipäivä Ruotsin almanakassa. Digi- ja väestötietoviraston mukaan Suomessa on vuoteen 2023 mennessä tilastoitu noin 20–40 Esbjörn-nimistä miestä. == Tunnettuja Esbjörnejä == * Esbjörn Christian Reuterholm (1710–1773), ruotsalainen valtiopäivämies * Esbjörn Svensson (1964–2008), ruotsalainen jazzpianisti ja säveltäjä == Lähteet == Luokka:Etunimet
Reinebringen

Reinebringen on vuori Pohjois-Norjassa, Reinessä, Moskenesin kunnassa. Vuori on 448 metriä korkea. Vuori on osa Lofootit-saariryhmää. Reitti alkaa Ramsvikin tunnelin jälkeen, E10:n vierellä kulkevan vanhan tien varrelta. Kiipeäminen vuorelle kestää noin 1–2 tuntia noin kahden kilometrin pituisella matkalla edestakaisin. Vuori oli määräajoin suljettuna vuosina 2016–2019 tehdyn remontin aikana, jolloin vuorelle asennettiin šerpojen rakentamat kiviportaat. Reitti nosti suosiotaan portaiden rakentamisen jälkeen. Ennen niitä vaellus oli erittäin jyrkkä ja vaarallinen. Reinebringen on Norjan suosituimpia vaellusreittejä, ja siellä vieraili 215 000 retkeilijää vuonna 2023. == Lähteet == == Aiheesta muualla == Luokka:Norjan vuoret
Kirka Sainio

Kirka Sainio (Janne Kiril Mikael Sainio, s. 1970) on suomalainen äänisuunnittelija, elokuvasäveltäjä ja muusikko. Sainio on opiskellut äänisuunnittelua Taideteollisen korkeakoulun elokuva- ja lavastustaiteen laitoksella. Sainion päätyöt elokuva-alalla ovat olleet äänisuunnittelu ja elokuvasävellys. Sainio on äänittänyt tai äänisuunnitellut yli 60 elokuvaa 1990-luvulta alkaen, mukaan lukien suurimman osan Aku Louhimiehen ja Klaus Härön pitkistä elokuvista. Sainio on ollut yhdeksän kertaa ehdolla parhaan äänisuunnittelun Jussi-palkintoon. Hänet on palkittu äänisuunnittelu-Jussilla kolmesti: yhdessä Janne Laineen ja Samu Heikkilän kanssa elokuvan Paha maa äänisuunnittelusta 2006 sekä elokuvien Puhdistus ja Tuntematon sotilas äänisuunnittelusta vuosina 2013 ja 2018. Sainio on säveltänyt muun muassa Arto Halosen dokumenttielokuvat Valkoinen raivo ja Takaisin valoon, Timo Korhosen Sodan murtamat, Jussi Hiltusen Armottoman maan sekä Antti J. Jokisen ohjaamat Pahan kukat ja Helenen. Sainion pääinstrumentit ovat basso ja piano. Hän on soittanut mm. bändeissä Airdash, Five Fifteen, Lab, Moon Cakes, Gandalf ja Waltari. == Valikoitu filmografia == * Levottomat, 2000 * Näkymätön Elina, 2002 * Kuutamolla, 2002 * Äideistä parhain, 2005 * Paha maa, 2005 * Riisuttu mies, 2006 * Den nya människan, 2007 * Käsky, 2008 * Postia pappi Jaakobille, 2009 * Ikuisesti sinun, 2011 * Puhdistus, 2012 * Vuosaari, 2012 * 8-pallo, 2013 * Isänmaallinen mies, 2013 * Ajomies, 2013 * Henkesi edestä, 2015 * Valkoinen raivo, 2015 * Kätilö, 2015 * Häiriötekijä, 2015 * Pahan kukat, 2016 * Sodan murtamat, 2016 * Tuntematon sotilas, 2017 * Armoton maa, 2017 * Takaisin valoon, 2018 * The Guardian Angel, 2018 * Viulisti, 2018 * Tuntematon mestari, 2019 * Risto Räppääjä ja pullistelija, 2019 * Fingerpori, 2019 * Helene, 2020 * 70 on vain numero, 2020 * Risto Räppääjä ja väärä Vincent, 2020 * Omerta 6/12, 2021 * Odotus, 2022 ==Lähteet== Luokka:Suomalaiset äänisuunnittelijat Luokka:Suomalaiset elokuvaäänittäjät Luokka:Suomalaiset elokuvasäveltäjät Luokka:Jussi-palkinnon saajat Luokka:Elävät henkilöt Luokka:Vuonna 1970 syntyneet
Pearl City

Pearl City on kaupunki Honolulun piirikunnassa, Havaijilla. Se sijaitsee Pearl Harborin sotilastukikohdan vieressä, joka on myös kaupungin tunnetuin turistikohde johtuen japanilaisten tekemästä yllätyshyökkäyksestä vuonna 1941. Vuoden 2020 väestönlaskennan mukaan kaupungin asukasluku oli 45 295 henkilöä. Kaupungin pinta-ala on noin 25,9 km2. Kaupungissa on peruspalveluita kuten postitoimisto, Honolulun poliisin sivutoiminen asema ja muutamia kouluja. Lisäksi kaupungissa sijaitsee Leeward Community College. Tunnettuja Pearl Cityn asukkaita ovat mm. Havaijin kuvernööri David Ige, varakuvernööri Duke Aiona ja näyttelijä Brook Lee. == Lähteet == Luokka:Havaijin väestönlaskennalliset asuinpaikat Luokka:Oahu
Venezuela yleisurheilun maailmanmestaruuskilpailuissa

Sija Yhteensä 44\. 4 0 1 5 Venezuela on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1983 eli ensimmäisistä kisoista lähtien. Vuosina 1993 ja 2005 se ei kisoihin osallistunut. Se on saanut MM-kilpailuissa viisi mitalia. Ensimmäinen pistesijalle, eli kahdeksan parhaan joukkoon sijoittunut venezuelalainen oli Eduard Villanueva, joka Daegussa 2011 sijoittui 1 500 metrin juoksussa kahdeksanneksi. Ensimmäiset mitalinsa Venezuela sai Lontoossa 2017, kun seiväshyppääjä Robeilys Peinado sai pronssia ja kolmiloikkaaja Yulimar Rojas kultaa. Rojas on voittanut MM-kultaa lisäksi Dohassa 2019, Eugenessa 2022 ja Budapestissä 2023. == Lähteet == * * * ===Viitteet=== Yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut maittain
Hopeafosfaatti

Hopeafosfaatti (Ag3PO4) on hopea- ja fosfaatti-ionien muodostama epäorgaaninen ioniyhdiste. Yhdistettä käytetään muun muassa erikoislasien valmistukseen ja katalyyttinä. == Ominaisuudet, valmistus ja käyttö == Huoneenlämpötilassa hopeafosfaatti on keltaista kiteistä ainetta, jonka väri muuttuu valon vaikutuksesta ruskehtavaksi. Yhdiste on alkeiskopiltaan kuutiollinen. Hopeafosfaatti liukenee vain hyvin niukasti veteen, mutta liukenee happoihin ja komplekseja muodostaen ammoniakkiin ja syanidiliuoksiin.Samuel F. Etris & C. Robert Cappel: Silver Compounds, Kirk-Othmer Encyclopedia of Chemical Technology, John Wiley & Sons, New York, 2003. Hopeafosfaattia valmistetaan saostamalla vesiliukoisen hopeasuolan liuoksesta fosfaattien avulla. Hopeafosfaattia käytetään röntgen- ja gammasäteitä absorboivien erikoislasien valmistukseen, hopeafosfaattielektrodeissa, apuaineena Heck-reaktioissa ja sitä tutkitaan katalyyttinä veden hajottamiseen hapeksi.John Montgomery: Silver(I) Phosphate, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 26.7.2022. ==Lähteet== Luokka:Fosfaatit Luokka:Hopeayhdisteet
Jälleensyntyneen Puolan ritarikunta

Jälleensyntyneen Puolan ritarikunta () on puolalainen ritarikunta. Se on perustettu vuonna 1921 Puolan parlamentin päätöksellä. Kunniamerkkiä jaetaan tunnustuksena erinomaisista ansioista mm. opetuksen, taiteen ja yhteiskunnallisen työn saralla. Sitä voidaan jakaa myös ansioituneille sotilaille sekä henkilöille, jotka ovat työskennelleet Puolan ja muiden maiden hyvien suhteiden hyväksi. Kunniamerkkiä jaetaan viidessä luokassa: * Suurristi * Komentajan risti tähdellä * Komentajan risti * Upseerin risti * Ritarin risti == Lähteet == Luokka:Puolan kunniamerkit
IIT Bombay

IIT Bombay (, suom. Intian teknillinen korkeakoulu Bombayssä, lyhennys myös IITB) on Intian Maharashtran osavaltion Mumbaissa toimiva julkinen, kooltaan pienehkö, teknillinen korkeakoulu ja tutkimusyliopisto. Vuonna 1958 perustettu IIT Bombay on ikäjärjestyksessä kolmas Intian nykyään 23 Intian teknillisen korkeakoulun (engl. Indian Institutes of Technology, IITs) ryhmään kuuluvista korkeakouluista. Neuvostoliitto tuki IITB:n perustamista Unescon välityksellä. Lukuvuonna 2020-2021 IIT Bombayssa oli 4 179 alempaa tutkintoa opiskelevaa ja 1 117 ylempää- tai jatkotutkontoa suorittavaa opiskelijaa. Noin 20 prosenttia IITB:n opiskelijoista on naisia. Oppilaitoksen mainetta korostava (painoarvo 40%) QS World University Rankings sijoitti IIT Bombayn listansa toiseksi intialaiseksi yliopistoksi (2023), edellään vain Intian tiedeinstituutti (IISc). Intian kansallisessa korkeakoulujen paremmuusluokittelussa (NIRF) IIT Delhi arvioitiin vuonna 2022 Intian kolmanneksi parhaaksi korkeakouluksi. Tällöin sen edellä olivat IIT Madras ja Intian tiedeinstituutti. Verkkonäkyvyyttä korostava espanjalainen Webometrics-yliopistolistaus sijoitti IIT Bombayn maailmanlistansa sijalle 506, Intian korkeimman sijaluvun saaneena yliopistona (1/2022). IIT Bombay kuuluu Intian kärkiyliopistojen kansainvälistymiseksi käynnistetyn Institution of Eminence -ohjelman piiriin. IITB Large hall in lecture hall complex.JPG|Isompi luentosali. IITB from Sameer Hill.jpg|IIT Bombayn kampusaluetta (etualalla, myös kuvaaja on kampusalueella). Korkeat talot ovat opiskelija-asuntoloita. IIT Bombay Olympic-size Swimming Pool.JPG|Kampusalueen täysmittainen uima-allas. ==Lähteet== ==Aiheesta muualla== *Indian Institute of Technology Bombay - Campus map (iitb.ac.in) Luokka:Intian yliopistot ja korkeakoulut Luokka:Mumbai
Selma Bacha

Selma Bacha (s. 9. marraskuuta 2000 Lyon) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa 26. heinäkuuta 2022 mennessä kymmenen ottelua ja tehnyt niissä yhden maalin. Bacha edustaa kotimaassaan Olympique Lyonnais'ta. Hän on voittanut Mestarien liigan vuosina 2018, 2019, 2020 ja 2022. Bacha voitti Ranskan joukkueessa alle 19-vuotiaiden Euroopan-mestaruuden 2019. Naisten maajoukkueessa hän pelasi ensimmäisen kerran 26. marraskuuta 2021 MM-karsintaottelussa Kazakstania vastaan. Hän teki maalin toisessa maaottelussaan 30. marraskuuta MM- karsintaottelussa Walesia vastaan. EM-kilpailuissa 2022 hän on tullut vaihdosta kentälle kahdessa alkulohko-ottelussa ja puolivälierässä Alankomaita vastaan sekä pelannut avauskokoonpanossa viimeisessä alkulohko-ottelussa Islantia vastaan. == Lähteet == Luokka:Ranskalaiset jalkapalloilijat Luokka:Vuonna 2000 syntyneet Luokka:Elävät henkilöt
Ouleymata Sarr

Ouleymata Sarr (s. 8. lokakuuta 1995 Cambrai) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa 26. heinäkuuta 2022 mennessä 21 ottelua ja tehnyt niissä viisi maalia. Sarr edustaa kotimaassaan Paris FC:tä, johon hän siirtyi vuonna 2021. Hänen aiempia pääsarjaseurojaan ovat Paris Saint-Germain, Lille ja Bordeaux. Sarr on pelannut Ranskan nuorisomaajoukkueissa. Naisten maajoukkueessa hän pelasi ensimmäisen kerran syyskuussa 2017 Chileä vastaan. Hän teki kolme päivää myöhemmin toisessa maaottelussaan maalin Espanjaa vastaan. Tämän jälkeen hän on tehnyt maalin lokakuussa 2017 Ghanaa ja maaliskuussa 2020 Alankomaita vastaan sekä kaksi maalia kesäkuussa 2022 Kamerunia vastaan. EM- kilpailuissa 2022 hän on tullut vaihdosta kentälle kaikissa kolmessa alkulohko-ottelussa sekä puolivälierässä Alankomaita vastaan. == Lähteet == Luokka:Ranskalaiset jalkapalloilijat Luokka:Vuonna 1995 syntyneet Luokka:Elävät henkilöt
Half Dome

Half Dome on kalliomuodostuma (2 693 m) Sierra Nevadan vuoristoalueella sijaitsevassa Yosemitenlaaksossa ja Kalifornian osavaltioon kuuluvassa Mariposan piirikunnassa. Kallio on muodostunut granodioriitista ja se on muodoltaan hyvin omaperäinen: se on yhdeltä sivultaan lähes pystysuora mutta muilta sivuiltaan kaareva. Half Dome oli alun perin syvällä maankuoressa sijainnut plutoni, joka muodostui jäähtyvästä magmasta hitaasti kiteytymällä. Muodostelma tuli näkyviin kiviaineksen kohoamisen ja yläpuolisten kivikerrosten rapautumisen myötä. Paineolosuhteiden muuttumisen aiheuttama eksfoliaatio muovasi kallion vähitellen nykyiselleen. Rapautuminen jatkuu edelleen, minkä vuoksi kivivyöryt ovat Yosemitenlaaksossa yleisiä. Half Domen huipulle kiivettiin ensimmäistä kertaa vuonna 1875. Nykyään kävijöitä on tuhansia vuosittain, ja kiipeämistä varten pitää hankkia kirjallinen lupa National Park Serviceltä. Kiipeilykausi kestää toukokuusta lokakuuhun, ja huipulle on mahdollista vaeltaa kiipeämisen lisäksi. Vaellusreitin viimeisellä osuudella nousu tapahtuu kahden teräsvaijerin avulla. Kiipeäminen ei ole turvallista sateen tai ukkosen aikana, ja vuorella tapahtuu joskus kuolemaan johtavia tapaturmia. == Lähteet == Luokka:Kalifornian vuoret Luokka:Yosemiten kansallispuisto Luokka:Vuorikiipeily
Mark Berg

Mark Berg (s. 1988) on kanadalainen karateka. Hän on vuoden 2015 Kyokushinin Yhdysvaltain mestari. ==Kilpaura== Berg eteni ensimmäistä kertaa Yhdysvaltain mestaruuskilpailujen superraskaansarjan loppuotteluun 2012, jolloin hän hävisi mestaruuden Daniel Milicevicille.US Championships - IKO kyokushinresults.com Viitattu 26.7.2022 Seuraavina vuosina 2013 ja 2014 Berg saavutti Yhdysvaltain mestaruuskilpailuissa pronssia. Hän voitti myös Vancouver Cupin joulukuussa 2013.2013 Vancouver Cup Karate Championship kyokushinkaikan.org 17.12.2013 Viitattu 26.7.2022 Berg saavutti ensimmäisen Yhdysvaltain mestaruutensa 2015, jolloin hän voitti loppuottelussa Damian Kolanon. Hän pääsi voiton myötä ottelemaan painoluokallisissa MM-kilpailuissa huhtikuussa 2013.Selected Fighters for the 5th World Weight Category Karate Championship kyokushinkaikan.org 27.2.2013 Viitattu 26.7.2022 Berg oli vielä marraskuussa mukana Kyokushinin suurimmissa MM-kilpailuissa, jotka käydään avoimessa painoluokassa. ==Lähteet== Luokka:Kanadalaiset karatekat Luokka:Kyokushinin harjoittajat Luokka:Vuonna 1988 syntyneet Luokka:Elävät henkilöt
Rajataide

Rajataide on 1996 perustettu Tampereella toimiva kuvataiteilijoiden ja kulttuuriammattilaisten yhdistys. Rajataiteelle myönnettiin vuonna 2012 Kuvataiteen valtionpalkinto. Rajataide pitää yllä galleria Rajatilaa ja sen ohessa Laitapuotia, jossa on myynnissä pienkustanteita. Yhdistys vastaa myös Lielahden kartanolla olevan Galleria Muuntotilan toiminnasta yhdessä Tampereen kulttuuripalveluiden kanssa. Rajataide julkaisi vuosina 2009-2017 Puolilehti- nimistä julkaisua.Raisa Jäntti: Puolilehden loppusanat, 15 tammikuuta 2017.. ==Lähteet== == Aiheesta muualla == *Rajataide ry:n verkkosivut Luokka:Suomalaiset taiteilijaseurat Luokka:Tampereen kuvataide Luokka:Tamperelaiset järjestöt
Johann Urb

Johann Urb (24. tammikuuta 1977) on virolaissyntyinen näyttelijä, tuottaja ja entinen malli. == Yksityiselämä ja uran alku == Johann Urb syntyi Tallinnassa Virossa. Hänen äitinsä on Maris Urb ja isänsä virolainen muusikko ja näyttelijä Tarmo Urb, joka on myös laulaja Toomas Urbin veli. Kymmenenvuotiaana hän muutti äitinsä ja tämän uuden suomalaismiehen kanssa Suomeen, jossa hän kasvoi pääosin Tampereella. 17-vuotiaana Urb muutti Yhdysvaltoihin, jossa hänen isänsä asui, ja aloitti uransa mallina New Yorkissa, mistä siirtyi myöhemmin näyttelijän uraan."Enesetäiustamise ihalus viis eesti mehe Hollywoodi" Hän opiskeli draamaa Lee Strasbergin teatteri- ja elokuvainstituutissa."Kõige urbaniseerunum Urb" == Näyttelijän ura == Vuonna 2001 Urb sai pienen osan elokuvassa Zoolander (Zoolander, 2001). Hänen muita tunnettuja elokuvaroolejaan ovat olleet muun muaassa Kaikki peliin (All In, 2006) ja The Hottie and the Nottie (The Hottie & the Nottie, 2008). Näiden lisäksi hän on vieraillut lukuisissa televisiosarjoissa, kuten C.S.I. Miami ja NCIS Rikostutkijat. ==Lähteet== Luokka:Virolaiset näyttelijät
Kenza Dali

Kenza Dali (s. 31. heinäkuuta 1991 Sainte-Colombe) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa 26. heinäkuuta 2022 mennessä 45 ottelua ja tehnyt niissä yhdeksän maalia. Dali on pelannut kesästä 2019 alkaen Englannissa. Hän edusti kausina 2019–2021 Superliigassa West Ham Unitedia ja siirtyi sitten Evertoniin. Ranskan pääsarjassa hän on edustanut Lyonia, Rodezia, Paris Saint-Germainia, Lilleä ja Dijonia. Dali pelasi Ranskan naisten maajoukkueessa ensimmäisen kerran elokuussa 2014 Unkaria vastaan. MM- kilpailuissa 2015 hän tuli vaihdosta kentälle ensimmäisessä alkulohko- ottelussa Englantia vastaan ja pelasi avauskokoonpanossa toisessa alkulohko- ottelussa Kolumbiaa vastaan. EM-kilpailuissa 2022 hän tuli vaihdosta kentälle ensimmäisessä alkulohko-ottelussa Italiaa vastaan. == Lähteet == Luokka:Ranskalaiset jalkapalloilijat Luokka:Vuonna 1991 syntyneet Luokka:Elävät henkilöt